जबलपुर में तो एक मामले में ड्राइवर ही बेनामीदार निकला। उसके पास 7.7 करोड़ रुपये की संपत्ति थी। यह संपत्ति उसके नियोक्ता की है जो मध्यप्रदेश की सूचीबद्घ कंपनी है। मुंबई के एक पेशेवर की कई अचल संपत्तियां ऐसी फर्जी कंपनियों के नाम पर थीं जो केवल कागजों पर हैं। राजस्थान में सांगानेर के एक आभूषण कारोबारी ने अपने एक पूर्व कर्मचारी के नाम पर नौ अचल संपत्तियां बना रखी थीं। कई संपत्तियां फर्जी कंपनियों के माध्यम से खरीदी गई थीं।